Vägilase jooksusarja teise osavõistluse Rummu karjääri rasketel radadel võitis Carry Saluste.
Saluste võiduajaks mõõdeti 38.31. Nädalapäevad tagasi oma vanuseklassis kahekordseks Euroopa meistriks tulnud Oliver Grauen jäi võitjast maha ligi 50 sekundiga, lõpetades ajaga 39.18. Kolmanda koha teenis Sander Kaur (40.44), kes edestas neljandana lõpetanud Rauno Tiitsi sekundiga (40.45), kirjutab Marathon100.
Naiste arvestuses võidutses Külli Sizask ajaga 46.58. Teise koha saavutas Karmen Alnek (49.49) ning kolmanda koha Gerta Hindrikson (50.55).
Neljakilomeetrisel lühidistantsil olid kiireimad Enar Mustonen ja Irina Safjanov. Kokku sai kahel distantsil tulemuse kirja 417 osalejat.
Toimetaja: Henrik Laever